2

Dagsorden 16/4-26

Til stede: Alle undtagen Søren og Rasmus, der har meldt afbud.
Note til næste møde: Kortplotter til Malou, Indkøb af GS-bådstandere, Voksenjolleklub.


1. Godkendelse af referat fra sidste møde
Referatet med gendannet af Henrik og øvrig bestyrelse. Godkendt.

2. Valg af referent
Tim er valgt.

3. Nyt fra formanden
a. Evaluering af arrangementer siden sidst
i. Bådfokus + Renskib
Der mødte omkring 20 mennesker op – også fra flere klubber. 
God tilslutning. Der ønskes flere af denne slags oplæg i klubben.

ii. Ullmann sails
Her mødte også omkring 20 mennesker op. Udelukkende fra GS.
Positiv respons fra deltagerne.

iii. Klargøringsdag
Grundet forvirring om datoen, mødte næsten ingen op.

iv. Kajakker
Kajakklubben har ytret ønske om op til 15 kajakker til opbevaring i sommerperioden i GS, i sejlerstuen. GS har tilbudt grejrummet, samt brug af omklædningsrummet. Kajakklubben vender tilbage om det kan bruges. I fald der takkes ”ja”, vil bestyrelsen udarbejde pris og vilkår omkring brug af GS lokaler.

4. Nyt fra udvalg / bordet rundt
a. Sejlerskole / Uffe
i. Budget og stumper
Uffe nævner behov for penge til stumper og materialer til vedligehold af skolebåden ”Malou II”. Der mangler bla.a. ekkolod og GPS til undervisningen. Der fokuseres lige nu på lovpligtigt udstyr og der søges indtil videre midler udefra til kortplotter, eller penge til næste års budget. 



ii. Chartering af båd
Der tales om udlån af Tims båd, Musen til sejlerskolebrug.
Prisen for chartering er nul kroner og Tim vil ikke godtgøres for det. Det ønskes dog at få Musen sikret, i forbindelse med skader under sejlerskole brug. Tim og Uffe udfærdiger en aftale, som senere kan godkendes af bestyrelsen.

b. Kapsejladsudvalg
Når følgebåden kommer i vandet, bliver kapsejladsbøjen sat ud.
Det diskuteres om det overhovedet skal koste noget at deltage. 
Det besluttes at der i år IKKE sendes kontingentopkrævninger ud til de både der deltager i kapsejlads om tirsdagen.

c. Sponsorudvalg
i. Prioriteret liste af større ønsker
Formanden har ønske om ansøgning ved flere fonde.
Der er ligenu søgt om penge til Krabbeklubben og grej til sejlerskolen.
Der er søgt hos sparekassen Danmark (kortplotter til sejlerskolens båd) og friluftrådet (Opstart af Krabbeklubben).

Ansøgninger skal fremadrettet gå gennem formanden, så det ikke risikeres at der f.eks. ikke bliver søgt flere gange, samme sted.

d. Åbent hus udvalg
Der har været briefing om, hvem der gør hvad til åbent hus dagen den 3/5.
Der er ikke kommet sponsorat på en hoppeborg, så den skal lejes for klubbens egne midler til 995,00,- Der er reklameret for dagen i diverse lokale børnehaver, samt på facebook i diverse lokale grupper.

e. Hjemmesideudvalg
Henrik fremviste en foreløbig udgave af den nye hjemmeside, som bliver lanceret til maj.



f. Status på Overdragelse af kasserer post
Michael har stadig ikke fået adgang til banken. Adgang ligger stadig hos Kirsten. Banken kræver kendskab til alle nye medlemmer bla.a. Tim. Banken bliver oplyst med kontaktinfo og der oprettelse to-faktorgodkendelse hertil.

Der skal oprettes et debitkort til GS klubkasse, så folk ikke skal have penge ude og svømme og udlæg undgåes.

5. Kommende arrangementer
a. Standerhejsning
i. Hvem gør hvad?
Der bliver øl, vand og pølser til de deltagende.
Matthias står for indkøb af madvarer og Michael, grillkul.
Kul startes klokken 11, så pølserne er klar til selve standerhejsningen.
Øvrig bestyrelse ankommer ca. 12:30.

b. Åbent hus-arrangement
i. Klapborde
Der ønskes klapborde til brug ved diverse arrangementer. 
Bestyrelsen godkender indkøb af fire borde til 400,00,-

ii. Booste opslag?
I stedet bruges pengene til klapborde.

iii. Klargøring af følgebåde
De er klar til den nye sæson.

c. Sankt Hans
Det understreges, at der skal være plads til ALLE medlemmer skal føle sig velkomne til aftensmaden. Der skrives en e-mail ud til medlemmerne om hvordan aftenen kommer til at foregå. Her skrives at Frodes plads og sejlklubben er tilgængelig og åben for sejlklubbens medlemmer og deres påhæng. 

6. Evt.
a. SUP forespørgsel 2.0
Uffe og Mathias har dialog med SUP & Surf
Henrik og Tim sejler følgebådene.

b. Ny indmeldingsblanket
Henrik har præsenteret ny blanket, som en elektronisk formular på hjemmesiden. Afkrydsning af ”Ja, jeg vil være frivillig” skal være et obligatorisk flueben, for at kunne afsende formularen.

c. Voksenjolle afdeling
Tages op næste bestyrelsesmøde.

d. Nøgler – Hvad er ønsket?
Michael Hansen står fortsat for udlevering af nøgler.
Om nye medlemmer ønsker en nøgle, skal være en del af indmeldingsblanketten.

e. Navne på hjemmeside/fakturaer/policer mv.
Der står stadig navne, som ikke er folk fra bestyrelsen på f.eks. 
Dinero og ved forsikringer. Sejlklubbens C/O adresse rettes på sigt til Mathias’ adresse.
